Але ў пэўны момант мы задаліся пытаннем: а наколькі эфектыўная ўся гэтая дзейнасць па прафарыентацыі — лекцыі, размовы, класныя гадзіны, наведванне гімназіі прадстаўнікамі ўстаноў вышэйшай, сярэдняй прафесійнай адукацыі, прафпробы? Мы прааналізавалі сваю работу, вывучылі навуковыя даследаванні на гэтую тэму і прыйшлі да цікавай высновы. Канечне, залішняй інфармацыі ў гэтай сферы не бывае, але найбольш запатрабаваны напрамак для саміх школьнікаў — самапазнанне. Пра многія іншыя мерапрыемствы ў гэтай сферы яны нават бацькам не расказваюць. Ад гэтага і адштурхоўваліся пры стварэнні віртуальнай гасцёўні.